Min søn er for andet år i træk blevet fotograferet i børnehaven af Edyta. Sidste år var billedet rigtig fint og vi havde ikke behov for at kommunikere med Edyta. Desværre så fik vi en anden oplevelse i år. Vi synes ikke det udvalgte billede var det bedste, da vi synes vore dreng fremstod med et noget kunstigt smil og blik (noget man jo som forældre, i mine øjne, bedre kan se end en fotograf der ikke kender barnet). Det er selvfølgelig ikke fotografens skyld, hvilket vi også flere gange har pointeret overfor Edyta. Jeg henvender mig for at høre, om der mon kunne være mulighed for at se de billeder hun har valgt imelllem, og evt. vælge et af de andre, inden jeg bryder plomberingen.I stedet for blot at sige, at det ikke er muligt at vælge blandt de andre, så går Edyta totalt i forsvarsposition og siger med en skarp og bestemt tone, at hun har kigget på billederne og at de andre ikke er gode, og at min søn ikke smiler på de andre. At hun bedst ved hvilke billeder der er gode, fordi hun tager 6-7000 billeder om året. At min søn var meget svær at fotografere og at hun havde brugt særlig lang tid på at arbejde med præcis hans billeder, fordi han er mørk i huden. At det formentlig er os som forældre der har presset vores søn til at skulle kunne leve op til billedet fra året før (undskyld, men hvilken forældre kunne dog finde på det??). Hun siger blot at hvis jeg ikke vil have billederne, så er det fint nok, og jeg kan sende dem retur. Jeg forklarer at både vi og vores søn jo gerne vil have et billede (planlagte julegaver), det var jo derfor vi valgte at han skulle fotograferes. Jeg ville blot høre om der var mulighed for at vælge blandt de andre, inden vi brød plomberingen. Eneste kommentar til det var, at jeg kunne vælge  at beholde de billeder jeg havde fået og i så fald skulle jeg betale dem samme dag. Jeg er noget rystet over det verbale angreb fra Edyta, på trods af min meget venlige og anerkendende henvendelse til hende.Desværre viser det sig så, da jeg åbner kuverten, at man i øverste højre hjørne på begge de store billeder (dem som skal bruges) er en fejl, i form af en slags skygge/skjold. Den er meget tydelig og både vi og børnehaven kan se det. Jeg sender derfor billederne retur til Edyta og forklarer fejlen, da jeg i forvejen skal have sendt gruppebilledet retur pga forkert årstal (en fejl på alle gruppebillederne). Efter næsten fire uger lægger Edyta en besked på min telefonsvarer, hvor hun først forklarer, at det ikke kan bevises fejlen er fra hende, og bagefter siger at hun ikke kan se nogen fejl, og at hun derfor blot har sendt gruppebilledet retur til børnehaven og at vi skal indbetale for dette med det samme.Jeg er fuldstændig målløs over, hvordan hun kan yde så ringe en service, og ikke kan vedkende sig at der er en fejl på billederne. Når hun først taler om at bevise det, så må det jo være fordi hun også godt kan se det, og når nu vi er flere der har set fejlen, så ville det undre mig om den forsvandt under transporten til hende.Vi får altså desværre ingen billeder af vores søn fra børnehaven i år. Selvfølgelig er vi ikke interesseret i at betale mange penge for billeder med en så tydelig fejl på, men det er da friskt nok, ikke at give os muligheden for at få nogen billeder overhovedet. Så ingen billeder af min søn fra børnehaven i år og ingen billeder i julegaver til bedsterne i år!Kan ikke sige andet end at hvis man bruger Iperspektiv til institutionsbilleder, så må man håbe billederne er lige i skabet, for hjælp og forståelse møder man ikke hos Edyta, og der ydes ingen service af nogen art!!!!Kan bestemt ikke anbefale Iperspektiv til institutionsfoto.Hilsen en meget skuffet forældre!!!